දේශීය වෛද්‍යවරයකු ලෙස තම ජීවන වෘත්තිය ආරම්භ කළ බී.එච්. බණ්ඩාර නම් වූ ඒ පරිණත දේශපාලනඥයා දිවංගත අගමැති එස්.ඩබ්ලිව්.ආර්.ඩී.බණ්ඩාරනායක ශ්‍රීමතාණන්ගේ ඇරයුමෙන් ඒ ගමන් මගේ යමින් දේශපාලන දිවියට ඇතුල් වෙමින් 1960 වසරේ බදුල්ල ආසනය නියෝජනය කරමින් පාර්ලිමේන්තු මැතිවරණයට අවතීර්ණ විය.ලගතු ත්‍රිකෝණ සටනකට අභීතව මුහුණ දුන් මොහු ලංකා සම සමාජ පක්ෂයේ හා එක්සත් ජාතික පක්ෂයෙන් තරඟ කළ ප්‍රතිගාමීන් දෙදෙනාම පරාජය කර බදුල්ල ශ්‍රී ලංකා නිදහස් පක්ෂ ප්‍රථම පාර්ලිමේන්තු මන්ත්‍රිවරයා ලෙස බදුල්ල ආසනයට තේරී පත් විය. 1960 සිට 1977 දක්වා බදුල්ල මහජන මන්ත්‍රීවරයා ලෙසද 1970 සිට 1977 දක්වා කාලය තුළ නිවාස හා ඉදිකිරීම් කටයුතු පිළිබඳ නියෝජ්‍ය අමාත්‍යවරයා ලෙසද කටයුතු කළේ ය.මේ කාලය තුළ බී.එච්. බණ්ඩාර මහතා විසින් විශාල සේවයක් බදුල්ල ආසනයට ද බදුල්ල ජනතාවට ද ඉටුකරන ලදී.